
                                                    Nr.4c-3/373/2013
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra Propunerii legislative privind înfiinţarea „Fondului Român de Investiţii Strategice în Energie şi Resurse Energetice” – S.A., transmisă cu adresa nr.P.l.x. 308 din 23 septembrie 2013.



În raport de obiectul şi conţinutul său, propunerea legislativă face parte din categoria legilor organice.



În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/373/2013
R A P O R T

asupra propunerii legislative privind înfiinţarea „Fondului Român de Investiţii Strategice în Energie şi Resurse Energetice” – S.A.


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu Propunerea legislativă privind înfiinţarea „Fondului Român de Investiţii Strategice în Energie şi Resurse Energetice” – S.A., a domnilor deputaţi PSD Dumitru Chiriţă, Marin Gheorghe şi Florin Tătaru,  transmisă cu adresa nr.P.l.x. 308 din 23 septembrie 2013, înregistrată la comisie sub nr.4c-3/373 din 24 septembrie 2013.



Consiliul Legislativ, cu avizul nr.280/15.04.2013, avizează favorabil propunerea legislativă cu observaţii şi propuneri.



Guvernul, prin actul nr.136/DPSG/16.02.2017, nu susţine adoptarea iniţiativei legislative.



Senatul, în şedinţa din 18 septembrie 2013, a respins propunerea legislativă.



Comisia pentru politică economică, reformă şi privatizare, Comisia pentru buget, finanţe şi bănci şi Comisia juridică, de disciplină şi imunităţi, prin avizele nr.4c-1/249/01.10.2013, nr.4c-2/423/09.10.2013, respectiv nr.4c-11/1032/16.10.2013, au avizat negativ propunerea legislativă..


Propunerea legislativă are ca obiect de reglementare înfiinţarea Fondului Român de Investiţii Strategice în Energie şi Resurse Energetice - S.A. în scopul asigurării resurselor financiare necesare finanţării proiectelor de investiţii la operatorii economici din energie, petrol, gaze şi cărbune energetice, precum şi în vederea finanţării unor obiective de investiţii, inclusiv sub forma participării la construirea unor parteneriate public-private, ca măsură de stimulare economică.
Fondul urmează să se înfiinţeze ca societate pe acţiuni, cu acţionar unic statul, prin Ministerul Economiei, fiind o societate de investiţii de tip închis, organizată ca organism de plasament colectiv, înregistrat la Comisia Naţională a Valorilor Mobiliare/ASF. Fondul va prelua drepturile, obligaţiile şi garanţiile Oficiului Participaţiilor Statului şi Privatizării în Industrie şi va prelua, pe bază de protocol,  toată documentaţia, arhiva, personalul şi capitalul social al acestuia.


Membrii Comisiei pentru industrii şi servicii au examinat propunerea legislativă în şedinţa din 28 februarie 2017 şi au hotărât, în unanimitate, să propună plenului Camerei Deputaţilor respingerea Propunerii legislative privind înfiinţarea „Fondului Român de Investiţii Strategice în Energie şi Resurse Energetice” – S.A., din următorul considerent: instituţiile de resort se află în etapa finală de înfiinţare a Fondului Suveran de Dezvoltare şi Investiţii (FSDI) care are ca scop dezvoltarea sau construirea de la zero afaceri în domeniul prioritare pentru statul român, care să se susţină economic.


La lucrările comisiei au fost prezenţi 19 deputaţi din totalul de 20 deputaţi membri ai comisiei.


La lucrările comisiei a participat, în calitate de invitat, din partea Ministerului Energiei domnul Cornel Bobâlcă – consilier juridic.



În raport de obiectul şi conţinutul său, proiectul de lege face parte din categoria legilor organice.


În conformitate cu prevederile art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

                        PREŞEDINTE,                                SECRETAR,

                          Iulian Iancu                                 Roxana Mînzatu
Consilieri parlamentari,

Isabela Patricia Robe
Cristina Neicu

